Rīgā

|  |  |  |  |  |
| --- | --- | --- | --- | --- |
|  | 05.06.2017 | Nr. | 17-VK/4558 |  |
|  |  |  |  |  |
| Uz |  | Nr. |  |  |

|  |
| --- |
| **Valsts kancelejai**  **Informācijai:**  **Ekonomikas ministrija** |

|  |
| --- |
| *Par Ministru kabineta protokollēmuma projektu “Par protokollēmumu “Par Ministru kabineta 2016.gada 6.septembra sēdes protokollēmuma (prot. Nr. 44 26.§) 5.punkta izpildi””* |

Finanšu ministrija iesniedz protokollēmuma projektu „Par Ministru kabineta 2016.gada 6.septembra sēdes protokollēmuma (prot. Nr. 44 26.§) 5.punkta izpildi”.

|  |  |  |
| --- | --- | --- |
| 1. | Iesniegšanas pamatojums | Ministru kabineta 2016.gada 6.septembra lēmuma Nr.44 26.§ 5.punkts nosaka Finanšu ministrijai izstrādāt Ministru kabineta noteikumu projektu, lai noteiktu apjomu, kārtību, termiņus, saturu un formātu, kādā iesniedzama aktuālā informācija par maksu par Latvijas Republikas teritorijā patērētāju plaši izmantojamajiem pakalpojumiem. |
| 2. | Valsts sekretāru sanāksmes datums un numurs | Protokollēmuma projekts netika izsludināts VSS. |
| 3. | Informācija par saskaņojumiem | 2017.gada 2.martā tika rīkota starpinstitūciju sanāksme, kurā piedalījās Finanšu ministrijas, Ekonomikas ministrijas, Patērētāju tiesību aizsardzības centra, Latvijas Komercbanku asociācijas un Finanšu un kapitāla tirgus komisijas pārstāvji. Sanāksmē tika diskutēts arī par Eiropas Komisijas Deleģētās regulas ar ko papildina Eiropas Parlamenta un Padomes Direktīvu 2014/92/ES attiecībā uz regulatīvajiem tehniskajiem standartiem par Savienībā standartizētu terminoloģiju plaši izmantojamajiem pakalpojumiem, kas saistīti ar maksājumu kontu (turpmāk- deleģētā regula) ietekmi uz dotā uzdevuma izpildi. |
| 4. | Institūcijas, no kurām noteiktajā termiņā nav saņemts atzinums (saskaņojums) | Nav attiecināms. |
| 5. | Ziņas par saskaņojumu ar Eiropas Savienības institūcijām | Nav attiecināms. |
| 6. | Politikas joma | Budžeta un finanšu politikas joma. |
| 7. | Projekta autors | Finanšu ministrijas Finanšu tirgus politikas departamenta Finanšu sektora pārvaldības nodaļas juriskonsults Aivis Hammers. |
| 8. | Uzaicināmās personas | Finanšu tirgus politikas departamenta direktore Aija Zitcere. |
| 9. | Projekta ierobežotas pieejamības statuss | Protokollēmuma projektam nav ierobežotas pieejamības statuss. |
| 10. | Cita nepieciešamā informācija | Ministru kabineta 2016.gada 6.septembra sēdē Finanšu ministrijai sadarbībā ar Ekonomikas ministriju līdz 2016. gada 31. decembrim tika dots uzdevums izstrādāt Ministru kabineta noteikumu projektu, lai noteiktu apjomu, kārtību, termiņus, saturu un formātu, kādā iesniedzama aktuālā informācija par maksu par Latvijas Republikas teritorijā patērētāju plaši izmantojamajiem pakalpojumiem. 2017.gada 2.martā stājās spēkā grozījumi Maksājumu pakalpojumu un elektroniskās naudas likumā, kur 46.1 pants paredz, ka maksājumu pakalpojumu sniedzējs, kas sniedz ar maksājumu kontu saistītus pakalpojumus, reizi gadā iesniedz Patērētāju tiesību aizsardzības centram aktuālo informāciju par maksu, ko tas piemēro patērētāju biežāk izmantojamiem pakalpojumiem.  Uz dotā uzdevuma izpildi attiecas Deleģētā regula, kuras 1.pants paredz standartizētu terminu un definīciju izmantošanu Eiropas Savienībā visbiežāk izmantojamajiem pakalpojumiem, kas saistīti ar maksājumu kontu, kā minēts arī Direktīvas 2014/92/ES 3. panta pirmās daļas (4) punktā. Deleģētā regula sevī ietver arī terminus un definīcijas Eiropas Savienībā visbiežāk izmantojamajiem pakalpojumiem. Ministru kabineta noteikumu projektā plānots izmantot regulas terminoloģiju un definīcijas, tādēļ Ministru Kabineta noteikumus nav iespējams izdot pirms deleģētās regulas publicēšanas.  Deleģētā regula 2017.gada 5.maijā ir apstiprināta European Banking Authority Board of Supervisors sanāksmē un šobrīd ir nosūtīta Eiropas Komisijai apstiprināšanai un pieņemšanai. Ja Eiropas Komisijai nebūs būtisku labojumu, tad mēneša laikā deleģētā regula varētu būt apstiprināta. |

Pielikumā:

1. Ministru kabineta sēdes protokollēmuma projekts “Par protokollēmuma projektu “Par Ministru kabineta 2016.gada 6.septembra sēdes protokollēmuma”” (prot. Nr. 44 26.§) 5.punkta izpildi (FMProt\_310517\_MKMPENL.doc) uz 1 lpp.

Finanšu ministre D.Reizeniece-Ozola

Aivis Hammers, 67095441

[aivis.hammers@fm.gov.lv](mailto:aivis.hammers@fm.gov.lv)